Quito
Quito (San Francisco de Quito) [] isch d Hauptstadt vu Ecuador.

Geografy 
D Stadt lyt 20 Kilometer südlech vum Äquator imene 2.850 Meter hoche Becki vu dr Ande und isch dorum noo vor dr bolivianische Hauptstadt Sucre di höchschtglege Hauptstadt vu dr Wält.

Si isch mit öppe 2,2 Millione Yywohner noo Guayaquil di zwöitgröscht Stadt vum Land. Usserdäm isch si d Hauptstadt vu dr Browinz Pichincha und vum Kanton Quito.

I dr Nöchi lyt dr Vulkan Cotopaxi.

D Stadt bestoot us nünzää stedtische Gmeinde.

Gschicht 
D Stadt sell vom ene Höiptling Quitumba gründet worde sy.

Im Middelalter isch do, wo hüt d Stadt lyt, en Määrt für d Regioon gsi. Öpen im füffzääte Joorhundert sin d Inka is Land cho und Quito isch eini vo dene iire wichtigschte Stedt gsi.

Ane 1543 isch dä Deil vo den Ande vo de Spanier eroberet worde, und do isch die spanischi Stadt San Francisco de Quito bout worde.

Im nünzääte und au no am Afang vom zwanzigschte Joorhundert het’s z Quito es baar Revoluzione gää. 1830 isch s Land Ecuador entstande, und Quito isch sider däm syni Hauptstadt.

D Altstadt vo Quito ghört zum UNESCO-Wältkulturerb.

Literatur 
 Paúl Aguilar u. a.: Enfoques y estudios históricos. Quito a través de la Historia, Dirección de Planificación. I. Municipio de Quito/Consejería de Obras Públicas y Transporte de la Junta de Andalucía, Quito 1992, (= Serie Quito 6).
 María Augusta Fernández de Castro: „Quito: Crecimiento y Dinámica de una Ciudad Andina“, Revista Geográfica del Instituto Panamericano de Geografía e Historia (Ciudad de México), Heft 110, Juli-Dezember 1989, S. 121–164.
 Jorge Salvador Lara: Quito, Editorial MAPFRE, Madrid 1992, ISBN 84-7100-437-2.

Weblingg 

 Website vu dr Stadt Quito (spanisch)

Ecuador
Hauptstadt (Südamerika)
Millionestadt